Jawai-demningen

Jawai-demningen er en demning i delstaten Rajasthan i det vestre India, påbegynt i 1946. Reservoaret er plassert på elven Jawai, en sideelv til Luni. Høyden er 20 meter, og vannet forsyner byen Jodhpur. Dette er en ren vannreguleringsdam, som ikke produserer elektrisk kraft. Reservoaret inneholder viktige dyrearter som trane, Sarustrane, jomfrutrane, knoppnebband (Sarkidiornis melanotos), flekknebband (Anas poecilorhyncha) og krokodille.